|  |
| --- |
| **Nemesbük Község Polgármestere**8371 Nemesbük, Petőfi u. 1.Tel: 83/344888E-mail: nemesbuk8371@gmail.com  |
|  |  |

Előterjesztés a Képviselő-testület 2020. július 14 -i ülésére

Tárgy: **Beszámoló az önkormányzat 2019. évi költségvetésének végrehajtásáról**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban: Áht.) 91. §-a alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A veszélyhelyzet elrendelése miatt 2020. évben a veszélyhelyzet megszűnését – 2020.06.20.- követő 30 napon belül kell a zárszámadásról szóló rendeletet a Képviselő-testületnek megalkotnia.

A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

*b)* a helyi önkormányzat adósságának állományát lejárat, a [**Gst. 3. §-a**](http://uj.jogtar.hu/) szerinti adósságot keletkeztető ügyletek, bel- és külföldi irányú kötelezettségek szerinti bontásban,

*c)* a vagyonkimutatást, és

*d)* a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Az Áht. 24**.** § (4) bekezdése szerinti mérlegkimutatások:

*a)* a helyi önkormányzat költségvetési mérlegét közgazdasági tagolásban,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat tartalmazó kimutatást, és

*d)* a 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

A Képviselő-testület az önkormányzat 2019. évi költségvetését 124933 ezer Ft költségvetési főösszeggel állapította meg, amelyet 1 alkalommal módosított, így a költségvetési főösszeg 155271 ezer Ft-ra változott.

Az önkormányzat 2019. évi összes bevétele 157159 ezer Ft-re alakult. Az önkormányzat költségvetési bevételei tavaly sem nem voltak elegendőek a kiadások teljesítésére, az előző évben felhalmozott pénzmaradvány adott lehetőséget a hiánymentes működésre.

Az önkormányzat 2019. évben összesen 70771 ezer Ft költségvetési támogatást kapott, ami azt mutatja, hogy a költségvetési bevételek közel fele támogatásból származott.

Működési célra támogatást kaptunk még közfoglalkoztatásra és gyermekvédelmi támogatásokra 1637 ezer Ft összeggel.

Helyi adóbevételekből 2019. évben 19160 ezer Ft bevételre tettünk szert. A kommunális adó –2341 eFt, építményadó –5169 eFt, telekadó-6692 eFt teljesítése megfelelő volt. Iparűzési adóból ténylegesen 1998 ezer Ft bevétel folyt be a számlára, amely csekély növekedés a korábbi évek bevételeihez képest.

Az átengedett központi adók a gépjármű adó 40 %-át jelentették, ebből a tervezett összeg befolyt a költségvetésbe (2365 ezer Ft).

Bérleti díjakból, sírhely megváltásból összesen 4207 ezer Ft bevételünk keletkezett.

A szennyvíz közműhálózat üzemeltetéséből 2920 ezer Ft bevétel érkezett a számlára, ez a tétel kiadási oldalon is jelentkezik a víziközművek felújítása miatt..

Az önkormányzat felhalmozási célú bevételei a pályázati támogatásokat kivéve nem jelentősek, 1 millió Ft összegű ingatlanértékesítés és 20322 eFt pályázati támogatás szerepel közöttük.

A saját működési bevételek közül az intézményi működési bevételek összege és aránya is magas – 9350 eFT- amely az étkezési térítési díjakból származó bevétel.

A finanszírozási bevételek a pénzmaradvány igénybevételéből állnak.

A bevételek részletezését 2. mellékleteken mutatjuk be.

Az önkormányzat összes kiadása 148376 ezer Ft volt 2019. évben, a kiadások részletezését a 3. és 4. melléklet szemlélteti.

A személyi juttatásokra és munkáltatói járulékokra biztosított keret biztosította a folyamatos feladatellátáshoz kapcsolódó kiadásokat, a működési kiadások biztosították a feladatellátás folyamatosságát, túllépés a fő előirányzatoknál nem történt.

Az elmúlt évben az óvodában 8 fő dolgozott, az önkormányzatnál 3 fő közalkalmazott és 2 fő közfoglalkoztatott látta el az önkormányzat településüzemeltetési feladatait.

Az önkormányzat a hatályos megállapodások alapján folyósította a gyermekjóléti feladatok, házi segítségnyújtás, belső ellenőrzés, orvosi és fogorvosi ügyelet, hivatali kirendeltség működéséhez a többletköltségeket.

Az önkormányzat összes szociális kiadása 4086 ezer Ft volt.

Előző évi támogatásokból 2588 ezer Ft-ot kellett visszafizetnünk az állami költségvetés részére, amely a decemberi előleg elszámolása miatt kellett visszautalni.

A tavalyi évben beruházásra 39930 ezer Ft forrás jutott, melynek részletezését a 8. melléklet tartalmazza.

Az önkormányzat 2019. évi vagyona 763986ezer Ft-ról 770274 eFt-ra alakult a beruházásokból adódóan. A Képviselő-testület 2019. évben értékpapírt nem vásárolt, nem adott el, az önkormányzatnak 2019. év végén hitelállománya nem volt.

Az önkormányzat 2019. évi pénzügyi mérlegét a 15. melléklet, eredmény kimutatását a 18. és 21. melléklet részletezi.

Az önkormányzat 2019. évi vagyonkimutatását a 16.és 20. mellékleten mutatjuk be.

Az önkormányzat által biztosított kedvezményeket a 12. melléklet részletezi.

Az önkormányzatnál létszámtúllépés nem történt, az engedélyezett létszám betartásra került. (13. melléklet).

Az Önkormányzat maradvány kimutatását a 17. és 21. melléklet tartalmazza.

Az önkormányzat 2019. évi maradványa 8082 ezer Ft.

Kérem a Tisztelt képviselő-testületet, hogy az előterjesztést megvitatni, és a rendeletet megalkotni szíveskedjenek.

A rendelet alkotásához minősített többség szükséges.

Előzetes hatásvizsgálat a jogalkotásról szóló 2010. évi CXXX. törvény 17. § (1) bekezdése alapján

A rendelet tervezet címe: az önkormányzat 2019. évi költségvetési zárszámadásáról Társadalmi-gazdasági hatása:

Költségvetési hatása: -

Környezeti, egészségi hatása: -

Adminisztratív terheket befolyásoló hatása: -

Egyéb hatása: -

A rendelet megalkotásának szükségessége: Törvényből eredő jogalkotási kötelezettség

A rendelet megalkotása elmaradása esetén várható következmények: törvényességi észrevétel

A rendelet alkalmazásához szükséges feltételek: -

Nemesbük, 2020. július 6.

 **dr. Simotics Barnabás**

 polgármester